**Zinātnieku nakts Biznesa augstskolā *Turība***

**27. septembrī plkst.. 17.00-20.00**

**Zinātnieku nakts aktivitātes piedāvā *Turības* IT studiju virziens, kas aicina ikvienu interesentu, kam patīk aizrautība un vēlme izzināt plašo IT pasauli! Lai piedalītos aktivitātēs, nav nepieciešamas padziļinātas zināšanas IT jomā. Augstskolas stāvvieta pasākuma laikā ir bez maksas.**

**Programma**

* **Robotikas meistarklases (Datorklasē - C111.auditorijā)**

Iepazīsti lietu internetu, apvienojot konstruēšanu ar programmēšanu

* **Meistarklase “Kamēr daži meklē uzkodas, tu uzkodē” (Datorklasē - A410.auditorijā)**

Izmēģina pirmos soļus programmēšanā! Varbūt tas tevi aizrauj un vēlēsies ar kodēšanu uzzināt ko vairāk!

* **Paraugdemonstrējumi “Domu lasīšana” ( IT laboratorijā - C210. auditorijā)**

Vēro *Turības* IT laboratorijā radītās ierīces paraugdemonstrējumus - tā ir pirmā IT vadības sistēmas pieeja unikālai ierīcei Latvijā, kas nolasa smadzeņu zemās frekvences radioviļņus un spēj ar to vadīt iekārtu, liekot tai kustēties dažādos virzienos, tādējādi savienojot tehnoloģiju ar cilvēka prātu. Šī ierīce Latvijā ir saņēmusi patentu.

* **Portrets ar mākslīgā intelekta aci ( radošajā *DigiCom* telpā - C110. auditorijā)**

Iztēlojies sevi par kādas profesijas speciālistu un izstāsti to mākslīgajam intelektam. Ieraugi, kā mākslīgais intelekts tevi būs ieraudzījis nākotnē!

* **IT zināšanu laboratorija (Klusajā lasītavā)**

Pārbaudi savas zināšanas IT jomā un uzvaras gadījumā saņem jaukas balviņas

* **Iekāp virtuālajā realitātē! (C214. auditorijā / IKTL)**

Nokļūsti virtuālajā realitātē, izmantojot īpašās virtuālās realitātes brilles, un izstaigā augstskolu!

* **Jaunā inovācija “Mikroklimats” (Grafiti vestibilā)**

IT virziena studiju ietvaros IT laboratorijā tiek radītas jaunas inovācijas, un ir patentēta jauna automatizēta mikroklimata kontroles sistēma, kas spēj pielāgoties mainīgiem apstākļiem un uzturēt ideālu mikroklimatu iekštelpās. Uzzini un aplūko pats šo unikālo IT ierīci!

* **Mākslīgā intelekta “spogulis” (*Open* atpūtas stūrī)**

Nosaki savu vecumu ar mākslīgā intelekta iespējām. Vai tas atainos realitāti, to noskaidro pats!